
A V I Z

asupra propunerii legislative privind exercitarea 

profesiei de asistent de farmacie şi de 

organizare şi funcţionare a Ligii asistenţilor 

de farmacie din România.



Cu adresa nr.192 din 4 octombrie 1999, înregistrată sub nr.825/XVIII/11 din 5 octombrie 1999, Secretarul general al Camerei Deputaţilor a trimis Comisiei juridice, de disciplină şi imunităţi, spre dezbatere şi avizare, propunerea legislativă menţionată mai sus.



În şedinţa din 10 noiembrie 1999 Comisia juridică, de disciplină şi imunităţi a examinat această propunere legislativă şi a hotărât, cu majoritate de voturi, să nu o avizeze favorabil deoarece:



I. 1. Liga asistenţilor de farmacie din România este constituită ca persoană juridică de drept privat, conform expunerii de motive, prin Hotărârea judecătorească nr.81 din 17.02.1994 a judecătoriei sectorului2, în conformitate cu prevederile Legii nr.21 din 1924, privind persoanele juridice.



2. Atribuţiile asistentului de farmacie, aşa cum sunt prevăzute în propunerea legislativă, se suprapun aproape în totalitate atribuţiilor ce-i revin farmacistului, stabilite potrivit Legii nr.81/1997 privind exercitarea profesiunii de farmacist.



3. Organizarea şi funcţionarea Ligii se stabileşte prin statut, act obligatoriu pentru dobândirea personalităţii juridice.



II. Argumentele de mai sus sunt dezvoltate pe larg atât în Punctul de vedere al Guvernului, înaintat cu adresa nr.8207/26.10.1999 a Departamentului pentru Relaţiile cu Parlamentul cât şi în Avizul negativ din adresa nr.1281 din 25.06.1999, a Consiliului Economic şi Social.



Având în vedere conţinutul juridic şi obiectul reglementării, propunerea legislativă face parte din categoria legilor ordinare.

                  P R E S E D I N T E,                            SECRETAR,

                 Emil Teodor Popescu                       Nicolae Grădinaru

red. consilier

        Sorin Rânjea

